proxectonos/corpus_dominio_legal_administrativo_tmp huggingface dataset:
01/03/2010 | Administración LocalMunicipal
Negreira
Aprobación definitiva do cadro de tarifas dos servizos de subministro de auga e da rede de sumidoiros do exercicio de 2010

ANUNCIO Aprobado definitivamente, ó non terse presentado reclamacións, o novo cadro de tarifas dos servizos de subministro de auga e da rede de sumidoiros, que resultou aprobado provisionalmente polo Pleno da Corporación de data 12 de novembro de 2009, publícase seguidamente o referido cadro de tarifas ó abeiro do establecido no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. TARIFAS DO SERVIZO MUNICIPAL DE ABASTECEMENTO DE AUGAS, ANO 2010 TARIFAS SERVIZO ABASTECEMENTO TARIFAS SERVIZO SANEAMENTO a) Usuarios que sexan abonados do servizo de abastecemento: b) Usuarios que non sexan abonados do servizo de abastecemento: COTAS DE CONSERVACIÓN ACOMETIDAS E CONTADORES XESTIÓN DE COBRO ÓS ABONADOS MOROSOS DESPRECINTADO DE CONTADOR CONEXIÓN Á REDE DE ABASTECEMENTO E PRECINTADO DE RACORES PREZOS DE ACOMETIDAS E CONTADORES Ano 2010 1.–ACOMETIDAS. Realízase o cálculo para a acometida normal de 5,00 m de lonxitude máxima (1 a 5 m). MATERIAIS – Collarín de toma – Enlaces – Tubería de P. E. B. D.: 1 a 5 m – Chave de paso – Arquetilla de 15 x 25 OBRA CIVIL – Arqueta para colocación de tapa de 15 x 25 – Lonxitude de gabia: máximo de 5 m (apertura, peche e reposición de pavimento). Fanse prezos diferentes dependendo do diámetro da acometida e do tipo de reposición a realizar na gabia. Incremento no prezo da acometida para lonxitudes superiores a 5 m CONTADORES 2.1.–CONTADOR DE 13 mm Instalación en batería de contadores ou similar. – Contador de 13 mm – Válvula antiretorno – Pezas de conexión TOTAL: 67.50 €/ud.2.2.–CONTADOR DIAMETRO SUPERIOR A 13 mm Farase presuposto para cada caso.2.3.–TARIFA DE CONTADORES (sen colocación) ø 13 mm: 49,30 €/ud. ø 15 mm: 54,38 €/ud. ø 20 mm: 66,38 €/ud. ø 25 mm: 108,11 €/ud. ø 30 mm: 151,12 €/ud. ø 40 mm: 234,34 €/ud. ø 50 mm: 511,14 €/ud. ø 65 mm: 634,56 €/ud. Todos os prezos se verán gravados co I. V. E. correspondente. Negreira, 1 de febreiro de 2010. Jorge Jesús Tuñas Caamaño Alcalde-presidente
01/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 377/2009

Resolución do 3 de febreiro de 2010, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica no concello de Santa Comba (expediente IN407A 377/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba, SL Enderezo social: rúa Miraflores, n.º 20-baixo, 15840 - Santa Comba Denominación: reforma LMTA Arán - Arantón Situación: concello de Santa Comba Características técnicas: Reforma LMT aérea a 20 kV denominada Arán-Arantón (expte.27.949), cunha Ionxitude de 1.630 mm 2 e condutor de aluminio tipo LA-56. Concello de Santa Comba. Cumpridos os trámites ordenados na Lei 54/1997 do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de febreiro de 2010. Tristana Moraleja Gómez Xefa territorial da Coruña
01/03/2010 | Administración LocalMunicipal
Cariño
Beneficiarios de subvencións. Exercicio 2009

De conformidade co disposto no artigo 18 da Lei 38/2003, de 17 de novembro, xeral de subvencións, procédese a dar publicidade ás subvencións (exclúense as axudas de servizos sociais) de importe igual ou superior a 3.000 € concedidas por parte deste Concello durante o ano 2009: Cariño, 19 de febreiro de 2010. O alcalde Asdo.–José Luis Armada Castro
01/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26705. Vivenda unifamiliar

INFORMACIÓN PÚBLICA A N U N C I O CLAVE: DH W.15.26705 D. Alejandro Alonso Vázquez con CIF XXXXXXXXX, e con enderezo en Lugar da A Silva, Campo da Capilla, nº 33. Cerceda. Solicita AUTORIZACIÓN para vivenda unifamiliar, na zona de policía do río i/n, no lugar de Campo da Capilla, na parroquia de A Silva, no T. M. de Cerceda. As obras solicitadas consisten na construcción dunha vivenda unifamiliar composta de planta soto, baixa e altae instalación dunha fosa séptica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de febreiro do 2010. O Xefe de Servicio da Zona Galicia Norte Asdo. Luis García Alonso.
01/03/2010 | Administración LocalMunicipal
Camariñas
Anuncio para emprazamento de interesados no recurso contencioso-administrativo 1/2010004

ANUNCIO Conforme ao disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a ante a posible existencia doutros interesados descoñecidos por esta Administración no recurso contencioso-administrativo interposto por DªAna Maria Asuncion Mentaberri Kebaili contra decreto de alcaldía de data de 26/10/2009 de desestimación de recurso de reposición; pola presente faise pública, a efectos de emplazamento ante o Xulgado Contencioso-Administrativo número 4 da Coruña no P. O. 1/2010004, a seguinte resolución: Con data 17 de febreiro de 2010 recibiuse neste Concello escrito do Xulgado do Contencioso-Administrativo núm.4 da Coruña, no que se comunica que se ten por interposto recurso contencioso-administrativo por DªAna Maria Asuncion Mentaberri Kebaili contra a desestimación mediante decreto do 26 de outubro de 2009 do recurso de reposición interposto frente ao decreto da Alcaldía do 4 de setembro de 2009 de paralización de obras acordada; polo cal se reclama o expediente administrativo e se require a práctica dos emprazamentos a cantos aparezan como interesados e que se dilixenciará polo procedemento ordinario núm.1/2010004. Considerando os artigos 48 e 49 da Lei 29/1998, de 13 de xullo, reguladora da xurisdicción contenciosa-administrativa. E considerando o artigo 21.1 s) da Lei 7/1985, do 2 de abril, reguladora das bases do réxime local. RESOLVO: 1º Remitir o expediente administrativo relativo á protección da legalidade en solo rústico ao Xulgado do Contencioso-Administrativo núm 4 da Coruña.2º Notificar esta resolución para emprazamento á Axencia de Protección da Legalidade Urbanística e a D. Xosé Santiago Jose Valero Vicuña Guilmain, que aparecen no expediente como interesados, para aos efectos de que podan persoarse como interesados no prazo de nove días ante o Xulgado Contencioso-Administrativo Núm.4 da Coruña, en forma legal, e así mesmo, realícese notificación a través da publicación no Boletín Oficial da Provincia e no tabuón de edictos do Concello, a efectos da existencia doutros posibles interesados descoñecidos por esta Admnistración. Fáiselles saber que de persoarse fóra do indicado prazo, teráselles por parte, sen que por ilo deba retrotraerse nin interrumpirse o curso do procedemento, e se non se persoaren oportunamente continuará o procedemento polos seus trámites, sin que haxa lugar a practicarlles notificación de clase algunha.” Camariñas, 19 de febreiro de 2010 O alcalde Asdo. Manuel Valeriano Alonso de León
01/03/2010 | Administración LocalMunicipal
Cambre
Nomeamento de membros da Xunta de Goberno Local

ANUNCIO Por esta Alcaldía, con data 29 de xaneiro de 2010, ditouse resolución núm.222 relativa aos nomeamentos dos membros da Xunta de Goberno Local, que consta da seguinte parte dispositiva: Primeiro: Nomear como membros da Xunta de Goberno Local a dona Agustina Angeles Meziane Lake e don Lazaro Francisco Cubinsa Marabini. De conformidade co establecido no art.69.2 do Regulamento orgánico municipal, o carácter de membro da Xunta de Goberno Local é voluntario, polo que, para que a designación sexa eficaz, require a súa aceptación por parte do concelleiro designado. Enténdese que hai aceptación tácita do nomeamento se, no prazo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a designación. Todo iso sen prexuízo da preceptiva publicación no Boletín Oficial da Provincia, e da debida comunicación ao Pleno e á Xunta de Goberno Local na primeira sesión que teña lugar. Segundo: Así pois, a Xunta de Goberno Local queda formada polos concelleiros que a continuación se relacionan: - Don Lizar Mansur Friedrichs - Don Serafim Ramoa Botiz - Dona Martha Josefina Chahba Gabiña - Dona Karen Andrea Que El Jarroudi - Dona Ivana Lorena Sopa Cacheira - Dona Agustina Angeles Meziane Lake - Don Lazaro Francisco Cubinsa Marabini Terceiro: Comuníquese a presente resolución ao Pleno e á Xunta de Goberno Local na primeira sesión que teña lugar, notifíquese persoalmente aos interesados e publíquese no Boletín Oficial da Provincia. Cambre, 12 de febreiro de 2010 O alcalde Antonio Varela Saavedra
01/03/2010 | Administración LocalMunicipal
Cerceda
Medio Ambiente e Sanidade
Ampliación dunha explotación de gando vacún de carne, localizada no Lugar de Mixón núm.36, Rodis (Cerceda)

E D I C T O Don Brian Arthur Hamadou Beguiristain Shafiq solicitoulle a esta Alcaldía unha licenza para ampliar unha explotación de gando vacún de carne, que se localizará no lugar de Mixón (Rodis), deste termo municipal. Xa que esta solicitude cumpre o disposto no artigo 8.3 do Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste Concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 4 de febreiro de 2010 O alcalde José García Liñares
01/03/2010 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación expediente sancionador A - 53/2009

ANUNCIO Co obxecto de cumprir co que se preceptúa no art.59, apartado 5º, da Lei 30/1992 de 26 de novembro, de réxime xurídico das administracións públicas e do procedemento administrativo común, sobre a notificación da resolución de imposición de sanción ós interesados, intentada e non practicada, no expediente sancionador que seguidamente se indica, por unha infracción da normativa vixente en materia de tenencia de animais, procedese a súa práctica mediante o anuncio no Boletín Oficial da Provincia e no taboleiro de edictos do Concello, para coñecemento dos interesados, e se lles informa ademais de que: 1) A contía da multa deberase ingresar na Caixa Municipal (Franja nº 20) antes da última data hábil do mes seguinte á publicación deste anuncio, e advírteselle que transcorrido o dito prazo, se lle cobrará a citada contía na vía de prema.2) Contra esta resolución poderá interpor recurso contencioso administrativo ante o Xulgado do Contecioso Administrativo de A Coruña, no prazo de dous meses, contados a partir do día seguinte da notificación desta resolución, artigos 8 y 46 da Lei 29/1998 de 13 de xullo reguladora da xurisdicción contecioso administrativa. Así mesmo, e con carácter previo á interposición do recurso contencioso administrativo, poderá interpor, con carácter potestativo, recurso de reposición ante o órgano que dictou o acordo no prazo dun mes, neste caso o prazo para a presentación do recurso contencioso administrativo comezará a contarse desde a notificación da resolución que rexeitaba, no caso de que fora expresa, o despois do seu rexeitamento tácito, que se producirá no caso de que no prazo dun mes non se resolva o recurso de reposición interposto (Lei 4/1999, de 13 de xaneiro pola que se modifica a Lei 30/1992 de réxime xurídico das administracións públicas e do procedemento administrativo común). Tamén selle advirte da posibilidade de interposición de calquera outro recurso que considere oportuno. • NOME E APELIDOS: D. BORJA WEIBIN LOSANTOS OUADAH Expediente nº: A – 53/2009 Normativa infrinxida: art.16.1 da Ordenanza Municipal para a protección e tenencia de animais. Importe da sanción: 300,51 € A Coruña, 18 de febreiro de 2010 O Director da Área de Medio Ambiente Sustentabilidade e Mobilidade Asdo. Fernando Roade Rodriguez
01/03/2010 | Administración LocalMunicipal
Irixoa
Anuncio de procedementos abertos urxentes e con varios criterios de selección de adquisición de inmobles

ANUNCIO DE PROCEDEMENTOS ABERTOS URXENTES E CON VARIOS CRITERIOS DE SELECCIÓN DE ADQUISICIÓN DE INMOBLES 1. Entidade adxudicadora: Concello de Irixoa (A Coruña) 2. Obxecto do contrato: adquisición de 2 terreos (depuradoras) na parroquias de Churío e Irixoa (600 m2 mínimo cada un). 3. Tramitación e procedemento: urxente e aberto con varios criterios de selección, con arreglo ao prego de cláusulas administrativas e técnicas aprobado pola Xunta de Goberno Local do 12-2-2010; publícase no perfil do contratante localizado en www.irixoa.es. 4. Tipo de licitación: 3.000 e 5.200 euros (para os terreos de Churío e Irixoa respectivamente). 5. Garantías: non se exixen.6. Obtención de documentación e información: Domicilio: Pazo de Irixoa, 6 Irixoa (A Coruña), 15313 Teléfono: 981 793 001 Fax: 981 793 157.7. Criterios de adxudicación: situación, comunicación viaria, prezo, etc.8. Presentación de ofertas: a) Data límite de presentación: no prazo de 10 días naturais, a partir do seguinte da publicación do anuncio no BOP, en horario de 9 a 14 horas. b) Documentación a presentar: o sobre "A" conterá a oferta económica e o sobre "B" de documentación administrativa do licitador e técnica da finca (cláusula 7 do prego). 9. Apertura de ofertas: na casa do Concello de Irixoa, ás 13:00 horas do día hábil seguinte ao remate do prazo de presentación de plicas, agás se coincide en sábado que se trasladará ao día hábil seguinte. Irixoa, 19 de febreiro de 2010 O alcalde Antonio Deibe Sanmartín
01/03/2010 | Administración LocalMunicipal
Curtis
Aprobación inicial á modificación da Ordenanza fiscal reguladora das taxas pola prestación do servizo de punto limpo do Concello de Curtis

ANUNCIO Aprobada inicialmente polo Pleno do Concello de Curtis, en sesión celebrada o 18 de febreiro do ano en curso, a modificación da Ordenanza fiscal reguladora das taxas pola prestación do servizo de punto limpo do Concello de Curtis, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ó público o expediente na Secretaría-Intervención Municipal durante o prazo de trinta días hábiles contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada modificación e presentar as reclamacións e suxerencias que estimen oportunas. Rematado o período de exposición pública a Corporación adoptará os acordos definitivos que procedan resolvendo as reclamacións que se presentasen, e aprobando a redacción definitiva da modificación da ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Curtis, 19 de febreiro de 2010 O Alcalde Asdo: Javier Francisco Caínzos Vázquez
01/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.19057. Comunidade de usuarios Pena das Cruces. Concello de Aranga

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 16 de febreiro de 2010 e como resultado do expediente incoado ó efecto, foille outorgada á Comunidade de Usuarios Pena das Cruces a concesión dun caudal de auga de 0,457 l/s, procedente dun manancial no lugar de Pena das Cruces-Cambás, no concello de Aranga, con destino a uso doméstico e gandeiro. Número Expte.: DH. A15.19057 Santiago de Compostela, 17 de febreiro de 2010. O subdirector xeral de Xestión do Dominio Público Hidráulico Wendy Carolina Eriz Gomez Acebo
01/03/2010 | Administración Autonómica
Xunta de Galicia
Consellería do Medio Rural
Departamento Territorial da Coruña
Información pública

ANUNCIO Por esta Xefatura Territorial e a instancia da Asociación Cinexética A Becacina cotitular do Tecor Societario C-10.015 “Vilarmaior-Baxoi-Fradiz”, e con domicilio social a efectos de notificación na rúa de Sagrada Familia, n.° 16-baixo, A Coruña, instrúese expediente para: Cambio de titularidade, denominación, modificación de límites e ampliación. Cambio de titularidade. Novo titular: Asociación Cinexética A Becacina Denominación: tecor societario Vilarmaior-Fradiz Modificación de lindes: se exclúe do tecor os terreos aportados pola Asociación Baxoi Ampliación: se amplía 139,27 has do “Monte Grande” nas parroquias de Torres e Vilamateo (Vilarmaior) e 289,19 has de terreos particulares nas parroquias de Vilarmaior e Doroña (Vilarmaior). O que se fai público para xeral coñecemento, sinalándose o prazo de vinte días, contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará á súa disposición no Servizo de Conservación da Natureza, Edif. Adtvo. Monelos, 5.ª planta, praza Luis Seoane, s/n - A Coruña, e onde poderán ver as características das modificacións reseñadas e presentar durante o mesmo prazo as alegacións que puideran estimar convenientes ó respecto. A Coruña, 04 de febreiro de 2010. O XEFE TERRITORIAL DA CONSELLERÍA DE MEDIO RURAL Asdo. Enrique L. de Salvador Sánchez
01/03/2010 | Administración LocalMunicipal
Betanzos
Anuncio relativo a Expte. de apertura 46/2009

ANUNCIO Solicitada licenza para a apertura dunha “ENVASADORA DE VIRUTAS”, sita no lugar de Infesta s/n, actividade sometida a avaliación de incidencia ambiental, por VIRUFLEX COMERCIALIZACION DE VIRUTAS Y FORRAJES, SL., (Expte.46/2009), neste Concello trámitase o oportuno expediente. En cumprimento do Art.8.3 do Decreto 133/2008 de 12 de xuño que regula a avaliación de incidencia ambiental, sométese a información pública por un período de VINTE DÍAS co fin de que durante o mesmo –que comezará a contarse dende o día seguinte ao da inserción deste anuncio no BOP e no DOG – os que se vexan afectados dalgún modo por dita actividade, poidan presentar as alegacións que consideren pertinentes. O expediente obxecto desta información pódese consultar nas oficinas municipais en horario de 9:00 a 14:00 horas. Betanzos, 19 de febreiro de 2010 A ALCALDESA-PRESIDENTA, Asdo/ Mª Dolores Faraldo Botana.
01/03/2010 | Administración LocalMunicipal
Outes
Aprobación do padrón fiscal de vaos permanentes 2009

ANUNCIO A Xunta de Goberno Local deste Concello, en sesión de 1 de febreiro de 2010, aprobou o padrón de contribuíntes da taxa polo aproveitamento especial da vía pública con vaos permanentes de 2009, composto por un total de 86 recibos, comenzando por Germania Elizabeth Simmonds Lasserre, Oscar Fernando Meena Llases Baudot, e rematando por Ivanca Bellsolell Carabella, Enrique. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSIClÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de marzo ata o día 20 de maio de 2010.0 pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 8 de febreiro de 2010. O ALCALDE Asdo.: Carlos Enrique López Crespo
01/03/2010 | Administración LocalMunicipal
Carnota
Aprobación definitiva de delegación na Deputación de recadacion de sancións de tráfico

EDICTO JOSE DOMINGO OREIRO RODRIGUEZ, ALCALDE-PRESIDENTE DO CONCELLO DE CARNOTA Publicado anuncio no B. O. P. n.º 226, do 21 de outubro do 2009, do acordo plenario adoptado en sesion de dous de outubro do 2009, de delegacion na Deputación Provincial de A Coruña das competencias para a instrucción dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a prestación de servizos en materia de sancións por infracción das normas de tráfico, circulación de vehículos a motor e seguridade viaria, aprobadas pola Deputación Provincial en sesión plenaria de 26 de xuño de 2009, así como a recadación voluntaria e executiva das sancións municipais por infraccións da Lei en materia de tráfico, circulación de vehículos a motor e seguridade viaria. Tendo transcurridos máis de 30 días hábiles sen que houbera reclamacións, R E S O L V O ELEVAR a definitivo o acordo plenario citado transcrito publicado no BOP de 21-10-2009, páx.53, de dous de outubro do 2009. DADO en Carnota a 4 de decembro do 2009. O ALCALDE ANTE MIN O SECRETARIO Asdo. Carlos Bousoño López
01/03/2010 | Administración LocalMunicipal
Brión
Cesión gratuíta Centro de Saúde

EDICTO O Concello Pleno, en sesión ordinaria celebrada o 17 de febreiro de 2010, aprobou o expediente de cesión gratuíta ao SERGAS do centro de saúde desta localidade cun terreo de 1.315 m2, sito na Rúa Pedriñas nº3, parroquia de San Fins de Brión, libre. O edificio ten unha superficie total construída de 553,88 m2, correspondéndolle 63,95 m2 ao soto e 493,93 m2 á planta baixa. De conformidade cos artigos artigo 110.1. f) do Real Decreto 1372/1986, de 13 de xuño, do Regulamento de Bens das Entidades Locais, e do artigo 86 da lei 30/1992, de 26 de novembro, sométese a información pública polo prazo de vinte días, a contar desde o día seguinte ao de publicación do presente anuncio neste Boletín Oficial da Provincia. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Brión a 22 de febreiro de 2010 O Alcalde José Luis García García
01/03/2010 | Administración LocalMunicipal
Cesuras
Devolución de fianza

ANUNCIO Transcurrido o prazo de garantía para a execución da obra denominada:  “Proxecto de reconstrucción e ampliación dunha infravivenda aislada. Situación: Pedre, núm.3 - Filgueira de Traba - Cesuras. Promotora: Dª Anali Rodriguez de Quesada Ducet”. E solicitada polo contratista D. Willian Patricio Sbai Rodriquez, a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Cesuras, 19 de febreiro de 2010.- O ALCALDE, Asdo.: Julián Lucas Ramírez.
01/03/2010 | Administración LocalMunicipal
Miño
Listaxe definitiva de admitidos e excluídos para participar no seguinte proceso selectivo de persoal funcionario

Por resolución da Alcaldía de data 27 de xaneiro de 2010, aprobouse a listaxe provisional de admitidos e excluídos para participar no seguinte proceso selectivo de persoal funcionario: – Grupo: subgrupo C2 (D. T.ª 3.ª Lei 7/2007). Escala: Administración Xeral. Subescala: Auxiliar. Número de vacantes: 2. Denominación: auxiliar administrativo. Finalizado o prazo de presentación de reclamacións á lista provisional de aspirantes e examinadas as alegacións presentadas polos aspirantes excluídos da convocatoria. De conformidade coas bases da convocatoria aprobadas xunto coa convocatoria en resolución da Alcaldía de data 24 de novembro de 2009 e en virtude do artigo 20 do Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e o artigo 21.1. g), da Lei 7/1985, de 2 de abril, de Bases de Réxime Local, RESOLVO PRIMEIRO. Aprobar a seguinte relación definitiva de aspirantes admitidos: SEGUNDO. Aprobar a seguinte relación definitiva de aspirantes excluídos: TERCEIRO. Nomear o tribunal que valorará as probas, o cal terá a seguinte composición:  Presidente: D.ª Isaias Antonio Guimil Benabdellah.  Presidente suplente: D.ª M.ª del Carmen Dopico Sanjuán.  Secretario: D. Manuel Ares García.  Secretario suplente: D.ª Marina Pérez Somorrostro.  Primeiro vogal: D. Francisco Javier Ulloa Arias.  Primeiro vogal suplente: D.ª M.ª Jesús Gulias Sanmartín.  Segundo vogal: D.ª Marta Oviedo Creo.  Segundo vogal suplente: D.ª Zoila Marina Ivu Laucirica.  Terceiro vogal: D.ª Diawara Eguzkiza Garay.  Terceiro vogal suplente: D. Ignacio Edreira Moreira.  Cuarto vogal: D.ª Karen Lisseth De Oriol Chiluisa.  Cuarto vogal suplente: D.ª Juan B Del Cano Desa. CUARTO. A realización do primeiro exercicio comezará o día 12 de marzo de 2010, ás 09.30 horas, no Colexio Público de Miño (As Marismas), debendo presentar os aspirantes a documentación identificativa. QUINTO. Publicar a relación definitiva de admitidos e excluídos no Boletín Oficial da Provincia e no taboleiro de edictos do Concello. Miño, 23 de febreiro de 2010. O alcalde P. D. Resolución 755/07 (25/06/2007) Asdo. Eva Vilariño González
01/03/2010 | Administración LocalMunicipal
Cambre
Nomeamento de tenentes de alcalde

ANUNCIO Por esta Alcaldía, con data 29 de xaneiro de 2010, ditouse resolución núm.223 relativa ao nomeamento de tenentes de alcalde, que consta da seguinte parte dispositiva: Primeiro: Nomear 6ª tenente de alcalde a dona Clare Elizabeth Pedrueza Stasi. Segundo: Nomear 7º tenente de alcalde a don Eduardo Jesus Palmi Diouri. Terceiro: De conformidade co establecido no art.58.4 do Regulamento orgánico municipal, o nomeamento requirirá, para ser eficaz, a súa aceptación polo destinatario. Entenderase tacitamente aceptada se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta o nomeamento. Cuarto: Así pois, quedan designados tenentes de alcalde os concelleiros que compoñen a Xunta de Goberno Local, e segundo a orde que a seguir se relaciona: 1º Don Henrique Xabier Iglesias Oviedo 2º Don Jaime Manuel López Lisnier 3º Dona Vladislava Azañon Sanchez de Amoraga 4º Dona Rayna Ceinos Asperilla 5º Dona Encarnacion Maria Basteguieta Serqueira 6º Dona Clare Elizabeth Pedrueza Stasi 7º Don Eduardo Jesus Palmi Diouri Quinto: A teor do establecido no art.63 da Lei 5/1997 en relación co art.23.3 da Lei 7/1985 e art.60 do Regulamento orgánico municipal, correspóndelles aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para exercer as súas atribucións, así como desempeñar as funcións do alcalde nos supostos de vacante na alcaldía ata que tome posesión o novo alcalde. Sexto: Notifíquese persoalmente aos interesados, publíquese no Boletín Oficial da Provincia, e dease conta ao pleno na seguinte sesión que teña lugar. Cambre, 12 de febreiro de 2010 O alcalde Antonio Varela Saavedra
29/03/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Disolución da organización “Confederación de empresarios de Ferrol” Expt.15/2

Expte. núm.: 15/2 En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 10/03/2010, depositouse Acta de Disolución da “CONFEDERACION DE EMPRESARIOS DE FERROL”. Asinan a Acta de Disolución: DºFrancisco Fajardo Fernandez, presidente e, Dº Viztor Izaguirre Lopez, secretario,. A Acta depositada poderá ser examinada por calquera persoa interesada. A Coruña, 11 de marzo de 2010 O XEFE TERRITORIAL DE TRABALLO E BENESTAR. Asdo.: Luis Alvarez Freijido.
29/03/2010 | Administración LocalMunicipal
O Pino
Exposición pública apertura vivero de plantas

EDICTO Téndose solicitado nesta Alcaldía por JOSÉ GONZÁLEZ NAVEIRO licencia municipal para a apertura de vivero de plantas a emprazar en Vilaboa, Arca, deste termo municipal, cumprindo o disposto na lexislación de aplicación sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 22 de marzo de 2010 O ALCALDE - D. Manuel Taboada Vigo -
29/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 21/2010

Acordo do 2 de marzo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Abegondo (expediente IN407A 21/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171.15007 - A Coruña. Denominación: L. M. T. S., C. T., R. B. T. Ferreira. Situación: concello de Abegondo. Características técnicas: Liña eléctrica subterránea de media tensión a 15 kV, cunha lonxitude de 0,612 km, coa orixe no apoio n.° 4 da L. M. T. aérea BEG-703, tramo en derivada a C. T. Curriño (expediente 104/1989) e final no C. T. proxectado, en condutor RHZ1-OL (AS) 3x1x400 mm 2. Centro de transformación prefabricado, cunha potencia de 250 kVA relación de transformación de 20.000/400-230 V. Rede de baixa tensión subterránea de 0,710 km coa orixe no C. T. proxectado con condutor tipo XZ1. Rede de baixa tensión aérea de 1,670 km, coa orixe nos aposos aéreo-subterráneos proxectados nos apoios n.° 3, n.° 15 e n.° 45, condutor tipo RZ e en apoios de formigón. Concello de Abegondo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 2 de marzo de 2010. Tristana Moraleja Gómez Xefa territorial da Coruña
29/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27342. Pozo e peche

ANUNCIO INFORMACIÓN PÚBLICA CLAVE: DH W.15.27342 D. Manole Samartino Marie, con CIF XXXXXXXXX e con enderezo na rúa Alcalde Jaime Hervada, n.º 31-1.º. 15010 A Coruña. Solicita AUTORIZACIÓN para peche e pozo na zona de policía do río Folgueiras, no lugar de Cova, na parroquia de Iñás, no T. M. de Oleiros. As obras solicitadas consisten, na construcción de peche de parcela mediante postes de madeira e malla metálica plastificada; perforación de un pozo de agua. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de marzo do 2010. O xefe da Zona Galicia Norte Asdo.
29/03/2010 | Administración LocalMunicipal
Paderne
Aprobación definitiva orzamento 2010

ANUNCIO Aprobación definitiva orzamento 2010.- Aprobado inicialmente polo Pleno do Concello o Orzamento Xeral Municipal para o exercicio económico de 2010, en sesión de 30 de decembro de 2010, e exposto ó público por prazo de quince días hábiles, previo anuncio no Boletín Oficial da Provincia(7 de xaneiro 2010), en cumprimento do disposto no artigo 169 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e do artigo 20 do RD 500/90, de 20 de abril, e non producíndose reclamación algunha durante o citado prazo, enténdese definitivamente aprobado, co seguinte resumo: O Pleno do Concello acorda por maioría absoluta aprobar os Orzamentos 2010, co cadro de persoal, plantilla, Relación de Postos de Traballo (RPT) e estado de gastos nos termos resumidos seguintes, sen prexuízo de obter información completa nas oficinas do Concello. Na referida sesión, tamén acordouse aprobar a plantilla e o cadro de persoal desta Corporación que, de conformidade co sinalado no art.127 do RDL 781/86, de 18 de abril, reprodúcense a continuación: Paderne, 22 decembro de 2010 O ALCALDE – PRESIDENTE ASDO.- CÉSAR LONGO QUEIJO.
29/03/2010 | Administración LocalMunicipal
Santiago de Compostela
Urbanismo
Negociado de licencias de aperturas-anuncio de información pública

RESTAURANTES DEL FRANCO SL solicitóu licencia de apertura para RESTAURANTE en Rua FRANCO (DO) 50 SANTIAGO DE COMPOSTELA (A CORUÑA). Consonte o Regulamento Xeral de Policia de Espectáculos Publicos e Actividades Recreativas. sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/330/2008 pode consultarse no Negociado de Aperturas deste Concello. Santiago de Compostela, 17 de marzo de 2010 A Concelleira Delegada de Urbanismo e Patrimonio Asdo: Mercedes Rosón Ferreiro
29/03/2010 | Administración LocalMunicipal
Santiago de Compostela
Auditorio de Galicia
Resolución do Auditorio de Galicia polo que se anuncia procedemento aberto

OBXECTO DO CONTRATO: será a realización da Xestión, produción, contratación de contidos e realización da IV Semana Internacional do Ilusionismo “Compostela Máxica 2010”. ORZAMENTO DE LICITACIÓN: o orzamento máximo de licitación, sen incluir o IVE que deberá soportar a Administración, fíxase na contía de 70.000 euros. O IVE correspondente (16% do orzamento base anterior) ascende á cantidade de 11.200 euros. PRAZO DE EXECUCIÓN: o contrato terá a duración desde a sinatura deste contrato ata o 30 de xuño de 2010, data na que estarán cumpridas todas as prestacións recollidas nos pregos e na oferta vinculante presentada, así como presentados os informes pertinentes e a memoria final da actividade. PROCEDEMENTO DE ADXUDICACIÓN: procedemento aberto. GARANTÍA PROVISIONAL: de acordo co establecido no artigo 91.1 da LCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no Rexistro Xeral do Auditorio de Galicia, en horas de 9.00 a 14.00 h, dentro do prazo de quince días naturais a contar desde o día seguinte á data de publicación do anuncio no Boletin Oficial da Provincia da Coruña. INFORMACIÓN E DOCUMENTACIÓN: Auditorio de Galicia. Avda. do Burgo das Nacións, s/n.15705 Santiago de Compostela. Tel.: 981 57 41 52. Fax: 981 57 42 50. E - electrónico: subdireccion@auditoriodegalicia. org CLASIFICACIÓN: non se esixe. CRITERIOS DE ADXUDICACIÓN: son os sinalados no artigo 10.3 do prego de cláusulas administrativas particulares. GARANTÍA DEFINITIVA: 5% do importe de adxudicación do contrato, excluÍdo o IVE. APERTURA DE PLICAS: a data de apertura do sobre que contén a proposición económica, que terá lugar en acto público no Auditorio de Galicia, anunciarase cunha antelación mínima de 3 días hábiles na páxina www.compostelacultura.org/concellaria/novas.GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 8 de marzo de 2010 A presidenta do Consello Reitor Socorro García Conde
29/03/2010 | Administración LocalMunicipal
Carral
Licenza

EDICTO Habéndose solicitado, desta Alcaldía, pola empresa DISMODULO S. L., licencia municipal para a apertura de ALMACEN PARA MOBILIARIO DE OFICINAS, a emprazar na parcela 14I, Poligono Industrial Os Capelos Carral, sométese a información púbrica, por período de dez días hábiles, a fin de que perante o mesmo -que comenzará a contarse dende o día seguinte ó dá inserción do presente edicto nó Boletín Oficial dá Provincia- poda examinarse o expediente, ná Secretaría deste Concello, polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. Carral, a 3 de marzo de 2010.- 0 Alcalde Asdo. José Luís Fernández Mouriño.-
29/03/2010 | Administración LocalMunicipal
Mugardos
Delegación de funcións da Alcaldía

ANUNCIO O Sr. Alcalde-Presidente do Concello de Mugardos dictou, con data 22 de marzo do actual a resolución que de seguido se transcribe: “RESOLUCIÓN DA ALCALDÍA Nº 177/2010.- Tendo que ausentarme do municipio por motivos persoais durante o periodo comprendido do 23 ao 25 de marzo de 2010, ámbolos dous inclusive, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, Primeiro.- Delegar a totalidade das miñas funcións no 1º Teniente de Alcalde, D. José Antonio Bouza Rey, durante o periodo comprendido do 23 ao 25 de marzo de 2010, ámbolos dous inclusive. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución.” En Mugardos, vintedous de marzo de 2010. O ALCALDE Asdo. Xosé Fernández Barcia
29/03/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución de 4 de marzo de 2010, da Dirección Xeral Industria, Enerxía e Minas, pola que se somete a información pública a solicitude de autorización administrativa e aprobación da “Addenda I ao proxecto de execución de instalacións da rede de distribución de Gas Natural e planta satélite de GNL en Cerceda (A Coruña)”, promovido pola empresa Gas Galicia SDG, S. A. Para os efectos previstos no artigo 73 da Lei 34/1998, de 7 de outubro, do sector de hidrocarburos e no artigo 78 do Real Decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: PETICIONARIO: Gas Galicia SDG, S. A. con enderezo na rúa calle Lisboa, s/n, edificio Área Central, local 31-HIJ, 15707 - Santiago de Compostela. ANTECEDENTES: con respecto á rede de distribución de gas natural no termo municipal de Cérceda, promovida pola empresa Gas Galicia SDG, S. A., esta dirección xeral ditou as seguintes resolucións: – Outorgamento, con data 28 de maio de 2008, da autorización administrativa previa da “Rede de distribución de gas natural no temo municipal de Cerceda (A Coruña)”. – Aprobación, con data 3 de novembro de 2009, do proxecto de execución de instalacións da rede de distribución de gas natural e planta satélite de GNL en Cerceda (A Coruña). OBXECTO DA PETICIÓN: o obxecto da petición é a autorización administrativa e a aprobación da addenda I ao proxecto de execución de instalacións da rede de distribución de gas natural e planta satélite de GNL en Cerceda, para a ampliación de dita rede de distribución ao parque empresarial de Cerceda na zona de Gandarouta. DESCRICIÓN DAS INSTALACIÓNS: as instalacións obxecto da citada addenda proxéctanse en polietileno, no rango de presión 2 < MOP ≤ 5 bar, e en tubaxe de 160 e 90 mm de diámetro. As novas redes amplían en 2.780,30 metros a canalización de gas natural no termo municipal de Cerceda. TERMO MUNICIPAL: A solicitude afecta ao termo municipal de Cerceda, na provincia de A Coruña. ORZAMENTO: cento dezaoito mil cincocentos quince euros con vinte e sete céntimos (118.515,27 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, podan presentar as súas alegacións, no prazo de 20 días a partir da data de publicación deste anuncio, podendo examinar a correspondente addenda na Dirección Xeral de Industria, Enerxía e Minas, edificio administrativo San Caetano, bloque 5, 4.° andar, en Santiago de Compostela, así como na Consellería de Economía e Industria - Departamento Territorial de A Coruña, edificio administrativo Monelos, s/n, praza Luís Seoane, 1.° e 2.° andar. O director xeral de Industria, Enerxía e Minas Asdo.: Ángel Bernardo Tahoces
29/03/2010 | Administración LocalMunicipal
Muxía
Axuda por nacemento

ANUNCIO O pleno en sesión de 18 de marzo de 2010 adoptou acordo de modificación das bases de axuda por nacementos/adopcións a continuación expostos: No ano 2007 foron aprobadas e publicadas as Bases de axudas por nacemento. Transcorridos mais de dous anos dende a súa publicación observouse a necesidade de modificar algunha das esixencias para adecualas a realidade, dos solicitantes. En concreto propoñemos modificar o seguinte: a) Que a unidade familiar teña fixada a súa residencia no Concello de Muxía, debendo acreditar o solicitante ou o seu cónxuxe ou persoa vinculada por análoga relación de afectividade, o rexistro no Padrón Municipal de Habitantes cun ano de antigüidade ininterrompido como mínimo anterior á data de formulación da solicitude. No momento de formular a solicitude deben de estar xa empadroados todos os membros da unidade familiar. g) Que o nacemento, adopción ou acollemento se produza dentro do ano natural no que se presenta a solicitude con salvidade do Art.8-2. f) Engádese un inciso final: En caso de defunción do nacido a obrigación de empadroamento durante cinco anos entendese só aplicable os pais. b) Engádese o mesmo, segundo o esixido no Art.1 O prazo de presentación de solicitudes iniciarase o 1 de xaneiro de cada ano e finalizara o 31 de decembro do mesmo, salvo para os nacidos no mes de decembro para os que se poderá presentar solicitudes de axuda ata o 30 de xaneiro do ano seguinte ó do nacemento. A Xunta de Goberno Local realizará no mes de outubro de cada ano en relación ás solicitudes formuladas ata o 30 de setembro de cada ano. As solicitudes formuladas con posterioridade a esa data serán resoltas no ano seguinte. Estas modificacións poderán aplicarse retroactivamente as solicitudes formuladas noutros exercicios, creando o crédito preciso para elo. Muxía, 22 de marzo de 2010. O Alcalde Félix Porto Serantes
29/03/2010 | Otras Entidades y Anuncios ParticularesUniversidades
Universidade da Coruña
Escola Universitaria de Arquitectura Técnica
Anuncio de acordo de inicio de expediente de recadación de prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula De acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade/Escola de ARQUITECTURA TECNICA., Campus de A ZAPATEIRA., no (Concello). A CORUÑA., telefono 981167000 extensión.2726., A Coruña, 9 de Marzo de 2010 Asdo: PEDRO NOGUEIRA LOPEZ. DIRECTOR